Κώστας Καζανάς

Ο Κώστας Καζανάς είναι Έλληνας ηθοποιός.

Βιογραφία 
Γεννήθηκε στον Πειραιά, όπου και μεγάλωσε. Είναι απόφοιτος της Δραματικής Σχολής του Εθνικού Θεάτρου. Ο ίδιος αναφέρεται με πολύ κολακευτικά λόγια στο δάσκαλό του Νίκο Ναουμίδη. Πρόλαβε την παλιά φουρνιά του Εθνικού Θεάτρου, ηθοποιούς που υπήρξαν δάσκαλοί του και του εμφύτευσαν το σπόρο του θεάτρου. Με ευσυνειδησία και καλλιτεχνική δεινότητα υπηρετεί τόσα χρόνια αυτό που αγάπησε και επέλεξε να κάνει, καλλιτεχνικά και ποιοτικά, χωρίς να παρεκκλίνει ή να καταφύγει σε κραυγαλέες θεατρικές κορώνες.

Έχει συμμετάσχει σε πληθώρα θεατρικών και κινηματογραφικών έργων, αλλά και σε τηλεοπτικές παραγωγές. Ταινίες στις οποίες έχει συμμετάσχει έχουν προβληθεί και στο εξωτερικό, στα πλαίσια διαφόρων Φεστιβάλ, όπως αυτό του Σάο Πάολο και της Λυών, και όχι μόνο.

Στις 7 Δεκεμβρίου 2009 του απονεμήθηκε το Βραβείο Κάρολος Κουν Ερμηνείας Ηθοποιού σε Ελληνικό Έργο, στα πλαίσια των Βραβείων Θεάτρου και Μουσικής 2009 για το ρόλο του στο θεατρικό έργο "Ο κύριος Επισκοπάκης".

Καριέρα 
Σταθμός στην καριέρα του στάθηκε η συμμετοχή του στην ταινία του Αντώνη Κόκκινου Τέλος εποχής" στο 35ο Φεστιβάλ Κινηματογράφου της Θεσσαλονίκης το 1994, η οποία έχει αξιολογηθεί ως ταινία σταθμός στην ιστορία του ελληνικού κινηματογράφου, όχι μόνο για τα βραβεία με τα οποία διακρίθηκε (Καλύτερης Ταινίας, Σεναρίου κ.ά. στο ίδιο φεστιβάλ, ανάμεσα στα οποία έχει γίνει και ειδική μνεία για την ερμηνεία του Κώστα Καζανά) αλλά και λόγω του θέματός της.

Η ερμηνευτική του δεινότητα έχει αξιολογηθεί ως πολύ σημαντική, και για το λόγο αυτόν, ο Κώστας Καζανάς έχει επιλεγεί να συμμετάσχει σε αρκετές εκδηλώσεις λογοτεχνικής φύσης, κατά τη διάρκεια των οποίων έχει απαγγείλει ποιήματα αξιόλογων Ελλήνων ποιητών. Χαρακτηριστικότερες είναι οι συμμετοχές του στα "Λογοτεχνικά Πρωινά της Κυριακής" (απαγγελία ποιημάτων του Μανόλη Αναγνωστάκη), στις "Θαλασσινές Αναγνώσεις" (απαγγελία ποιημάτων του Νίκου Καββαδία), στα πλαίσια του "Λεσβιακού Καλοκαιριού" και στην Παγκόσμια Ημέρα Ποίησης που διοργάνωσε το Κρατικό Θέατρο Βορείου Ελλάδος (απαγγελία ποιημάτων του Οδυσσέα Ελύτη). Τον Οκτώβριο του 2012, στις 29 του μήνα, πήρε μέρος στο "ΜΑΡΑΘΩΝΙΟ ΣΤΡΙΝΤΜΠΕΡΓΚ", που διοργάνωσε το Σουηδικό Ινστιτούτο Αθηνών, διαβάζοντας απόσπασμα από τον "Παρία" του Άουγκουστ Στρίντμπεργκ.

Η υποκριτική ικανότητα του Κώστα Καζανά έχει υπάρξει συχνά αντικείμενο αρθρογραφίας τόσο στον έντυπο όσο και στον ηλεκτρονικό τύπο (Τα Νέα, Ελευθεροτυπία, Το Πρώτο Θέμα και αλλού), με αξιοσημείωτη την κριτική του ποιητή Γιάννη Βαρβέρη.

Θέατρο 
 Άουγουστ Στρίντμπεργκ, Ο πατέρας, σκηνοθεσία Γιώργου Αρμένη, Νεοελληνικό θέατρο, Άνοιξη 2018.
 Χρήστου Καρασαβίδη, Lolita reversed, σκηνοθεσία Χρήστου Καρασαβίδη, θεατρο επι Κολωνώ, Χειμώνας 2017-2018.
 Αργύρη Παυλίδη, Δι' ευχών των αγρίων πατέρων ημών, σκηνοθεσία Αργύρη Παυλίδη, Λύχνος τέχνης και πολιτισμού, 28.03.2017 έως 12.04.2017
 Κώστα Φέρρη-Θέσιας Παναγιώτου, Ρεμπέτικο μυστήριο, σκηνοθεσία Κώστα Φέρρη, Ηρώδειο, 10.9.2016
 Αλμπέρ Καμύ, Η παρεξήγηση, σκηνοθεσία Αν. Παπαστάθη, Θέατρο Radar, 6.11.2015
 Γιάννη Παπάζογλου, Ταξίδι στην έρημο, σκηνοθεσία Γ. Γιανναράκου, Θέατρο Radar, 21.3.2015 έως 26.4.2015
 Χέρμαν Μέλβιλ, Μπάρτλεμπυ, ο γραφιάς, σκηνοθεσία Σοφίας Φιλιππίδου, Από Μηχανής Θέατρο, 18.11.2013 έως 22.01.2014
 Γιούκιο Μισίμα, Ο φίλος μου ο Χίτλερ, σκηνοθεσία Άσπας Τομπούλη, Θέατρο Αγγέλων Βήμα, Ιανουάριος - Μάρτιος 2013
 Φερνάντο Αραμπάλ, Φάντο και Λιζ, σκηνοθεσία Β. Χριστοφιλάκη, Θέατρο ΡΟΕΣ, Ιανουάριος - Μάρτιος 2011
 Βασίλη Χριστοφιλάκη, Ο κυνηγός, σκηνοθεσία Β. Χριστοφιλάκη
 Ανδρέα Μήτσου, Ο κύριος Επισκοπάκης, σκηνοθεσία Στέλιου Μάινα
 Λέοναρντ Μέλφι, Χαβιάρι με κέικ, σκηνοθεσία Ε. Σκότη
 Άρθουρ Μίλερ, Ήταν όλοι τους παιδιά μου, σκηνοθεσία Κωνσταντίνου Αρβανιτάκη 
 Αντόν Τσέχωφ, Ιβάνωφ, σκηνοθεσία Νίκου Μαστοράκη 
 Άντον Τσέχωφ, Θείος Βάνιας, σκηνοθεσία Γιώργου Αρμένη
 Λούλας Αναγνωστάκη, Η κασέτα, σκηνοθεσία Γιώργου Αρμένη
 Γιώργου Μπακόλα, High Energy, σκηνοθεσία Βασίλη Μυριανθόπουλου
 Έλενας Πέγκα, Τα καινούργια ρούχα του αυτοκράτορα, σκηνοθεσία Έλενας Πέγκα
 Πάτρικ Χάμιλτον, Η θηλιά, σκηνοθεσία Πέτρου Ζούλια
 Αλεξέι Αρμπούζοφ, Καημένε μου Μάρικ, σκηνοθεσία Γιάννης Μαργαρίτης
 Γεωργίου Χορτάτζη, Ερωφίλη, σκηνοθεσία Σπύρου Ευαγγελάτου
 Ράινερ Βέρνερ Φασμπίντερ, Σταγόνες πάνω στην καυτή πέτρα, σκηνοθεσία Γιάννη Αναστασάκη
 Πιερ ντε Μαριβώ, Φιλονικία, σκηνοθεσία Βαγγέλη Θεοδωρόπουλου
 Λέοναρντ Μέλφι, Η νύχτα με τις μάσκες, σκηνοθεσία Ελένης Σκότη
 Σπύρου Βραχωρίτη, Ουτοπίες, σκηνοθεσία Σπύρου Βραχωρίτη
 Κώστα Φέρρη, Ρεμπέτικο, σκηνοθεσία Κώστα Φέρρη
 Βασίλη Ζιώγα, Οι κάφροι, σκηνοθεσία Κώστε Καστανά
 Ζορζ Κουρτελίν, Αγαπάτε αλλήλους, σκηνοθεσία Νίκου Ναουμίδη, Κ Φουντούκη
 Τζο Όρτον, Τα γούστα του κυρίου Σλόαν, σκηνοθεσία Νίκου Ναουμίδη

Σκηνοθεσία στο Θέατρο

Κινηματογράφος

Τηλεόραση

Μεταγλωττίσεις

Παραπομπές

Εξωτερικοί σύνδεσμοι 
 http://www.imdb.com/name/nm0443587/
 http://www.retrodb.gr/wiki/index.php/%CE%9A%CF%8E%CF%83%CF%84%CE%B1%CF%82_%CE%9A%CE%B1%CE%B6%CE%B1%CE%BD%CE%AC%CF%82#
 35ο Φεστιβάλ Κινηματογράφου Θεσσαλονίκης
 
 
 
 

Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης